gælder min bilforsikring i udlandet?
din bilforsikring udgøres af en lovpligtig ansvarsforsikring og eventuelt også en kaskoforsikring. ansvarsforsikringen gælder i følgende lande: alle eu-lande, norge, island, schweiz, andorra og serbien albanien, aserbajdsjan, bosnien-hercegovina, hviderusland, iran, israel, nordmakedonien, marokko, moldavien, montenegro, rusland, tunesien, tyrkiet og ukraine. ​du kan frit køre i førstnævnte gruppe af lande, så længe der sidder en gyldig dansk nummerplade på din bil, og du har en ansvarsforsikring i danmark. sidstnævnte gruppe af lande kræver, at du medbringer dit såkaldte grønne kort, der er beviset på, at din bil er ansvarsforsikret. i alle øvrige lande (herunder kosovo) skal du købe en ansvarsforsikring, før du fører en bil. kaskoforsikringen gælder i hele verden, og kaskoskader dækkes på samme måde i udlandet som i danmark. en bilforsikring med kasko giver dig endvidere ret til vejhjælp i udlandet via sos international. du skal ikke længere benytte det såkaldte røde kort, men blot oplyse din bils registreringsnummer, når du ringer til sos international på telefon +45 70 10 50 52ring op: +45 70 10 50 52. telefonen er døgnåben. husk, at du skal medbringe bilens originale registreringsattest, når du kører i udlandet – en fotokopi er ikke god nok. hvis du lejer en bil i udlandet, følger registreringsattesten med bilen, men det er dit ansvar, at den ligger i bilen, hvis en myndighed beder dig om at fremvise den.